Gratis fliek en swem vir haweloses teen erge hitteArgieffoto Die stad Melbourne in Australië sal gratis toegang na flieks en swembaddens aan hawelose mense verskaf om verligting vir hulle te bied tydens ŉ hittegolf. Toegang na vyf swembaddens in die stad sal tot 31 Maart gratis wees vir hawelose persone in die stad, berig The Guardian. Komplimentêre fliekkaartjies sal ook op baie warm dae uitgedeel word en hawelose sentra sal na-ure oopbly om verligting teen die hitte te bied. Daar is na raming 1 343 hawelose mense in Melbourne en 142 slaap in die middestad. Daar is nagenoeg 22 000 hawelose mense in Victoria. Altesaam 167 mense is in Januarie 2014 in Victoria dood weens hitte-uitputting. Lees die volledige berig in The Guardian.